Publication: Magyar Közlöny
Issue: MK-2011-57 (Year: 2011, Number: 57)
Era: contemporary
Section: A 123/2010. (VII. 8.) AB határozat alkotmányellenesnekítélte, hogy a jogalkotóaz anyasági segélyre jogosultságotnem
Paragraph Index: 594

A 123/2010. (VII. 8.) AB határozat alkotmányellenesnekítélte, hogy a jogalkotóaz anyasági segélyre jogosultságotnem szabályozta azonos feltételek szerint, ezáltal összehasonlítható helyzetben lévõ jogalanyok között ésszerû indok nélkül tett különbséget. (ABK 2010, július, 838, 842.) 3.2. Az Alkotmánybíróság következetes gyakorlata szerint a jogalkotó nagy szabadsággal rendelkezik a szociális tárgyú szabályok alkotása terén. E szabadságot azonban korlátozhatja a társadalom mindenkori helyzete, s végsõ soron határait megszabják az Alkotmány rendelkezései. A jogalkotó tehát a gazdaság helyzetére, az ellátórendszerek teherbírására tekintettel alakíthatja a szociális ellátások körét mindaddig, amíg valamely, az Alkotmányban rögzített elv (például a diszkrimináció tilalmának elve) nem sérül. Ebbõl eredõen a rászorultaknak csak arra van alapvetõ joguk, hogy az ellátás iránti igényük elbírálása azonos szempontok alapján, tárgyilagosan, hátrányos megkülönböztetés nélkül, az elbírálásra vonatkozó eljárási szabályok korrekt alkalmazásával történjen. [Pl. 292/B/1998. AB határozat, ABH 2000, 874, 876–877.; 514/B/2000. AB határozat, ABH 2005, 907, 909.] Ezért jelen ügyben az Alkotmánybíróság azt vizsgálta, hogy az azonos személyiségfejlõdési zavarban szenvedõk közti különbségtétel sérti-e az Alkotmány 70/A. §-át, amelynek során figyelemmel volt a 3.1. pontban idézett határozatokban foglaltakra. Az Alkotmánybíróság gyakorlata szerint a diszkrimináció tilalma nem jelenti minden megkülönböztetés tilalmát. A megkülönböztetés tilalmából az következik, hogy a jognak mindenkit egyenlõként (egyenlõ méltóságú

Source: https://magyarkozlony.hu/hivatalos-lapok/db9916cca977136a0499afea7626e6ac3606a90a/dokumentumok/4a2ed5d72a0dcbde854d4cb4059425a69218a76d/letoltes